Samarqandda 14 yashar bola eshiklari ochiq qoldirilgan Nexiaʻni olib qochdi

Samarqand viloyatida oʻsmir bola qarovsiz qoldirilgan Nexiaʻni olib qochdi. Bu haqda Oʻzbekiston IIV Jamoatchilik va ommaviy axborot vositalari bilan aloqalar boshqarmasi xabar bermoqda.
Xabar berishlaricha, Samarqand tumanida 23-avgust kuni nomaʼlum shaxs “Bolajon” doʻkoni oldida eshiklari ochiq holda qarovsiz qoldirilgan, Sh.M.ga tegishli oq Nexiaʻni haydab qochgan.
Qidiruv ishlari natijasida mashina Samarqand shahrining Bunyodkor mahallasi hududidan texnik soz holda topilgan.
“Ushbu jinoyatni Samarqand tumanida yashovchi 14 yoshli A.B. sodir etganligi aniqlanib, ushlangan”, — deyiladi IIV axborotida.